**Сотқа дейінгі тергеп-тексерудің бірыңғай тізілімінде тіркелген материалдарға қатысты сыбайлас жемқорлыққа қарсы мониторинг нәтижелері бойынша талдау анықтамасы**

**Сыбайлас жемқорлық тәуекелдеріне ішкі талдау жүргізілген күн: 2016 жылғы 05 қарашасы.**

Қазақстан Республикасы Мемлекеттік қызмет істері министрінің 2015 жылғы 29 желтоқсандағы № 18 бұйрығымен бекітілген Мемлекеттік кірістер органдарының сыбайлас жемқорлық тәуекелдеріне ішкі талдау жүргізудің үлгілік қағидаларының 13-тармағын іске асыру мақсатында Қазақстан Республикасы Қаржы министрлігі Мемлекеттік кірістер комитетінің (бұдан әрі - Комитет) Ішкі қауіпсіздік басқармасы Комитет төрағасының 2016 жылғы 21 сәуірдегі № 230 бұйрығымен құрылған Сыбайлас жемқорлық тәуекелдеріне ішкі талдау жүргізу жөніндегі жұмыс тобымен бірлесіп (бұдан әрі – Жұмыс тобы) Сотқа дейінгі тергеп-тексерудің бірыңғай тізілімінде тіркелген материалдарғақатысты сыбайлас жемқорлық тәуекелдеріне ішкі талдау жүргізді.

*Сыбайлас жемқорлық әрекеттер жасау және (немесе) шешімдер қабылдау үшін мүмкіндіктерді құрайтын сыбайлас жемқорлықты тәуекелдердің барын анықтау*.

2016 жылы Сотқа дейінгі тергеп-тексерудің бірыңғай тізілімінде салық тексерулердің нәтижелері бойынша салық төлеушілердің пайдасына мәселелерді оң шешкені үшін пара алу фактілері бойынша мемлекеттік кірістер органдарының лауазымды тұлғаларына қатысты 18 материал тіркелді.

Осыған орай, бүгінгі күнде мемлекеттік кірістер органдарының салық төлеушілердің Қазақстан Республикасының салық заңнамасын орындау мәселелері бойынша салық тексерулерін жүргізудің, салық тексерулерін тағайындаудың, жүргізудің және аяқтаудың жалпы тәртібін, сондай-ақ оларды жүргізу мерзімін белгілейтін Салық тексерулерін жүргізу жөніндегі әдістемелік ұсынымдар жобасын (бұдан әрі – Әдістемелік ұсынымдар жобасы) әзірлеу бойынша жұмыс жүргізілуде.

Бұдан басқа, Әдістемелік ұсынымдар жобасы мәселелердің және хронометраждық зерттеулердің жекелеген түрлері бойынша тақырыптық (рейдті) тексерулер жүргізу ерекшеліктерін есепке ала отырып әзірленеді.

*Анықталған сыбайлас жемқорлықтың, сыбайлас жемқорлықты құқық бұзушылықтар мен қылмыстардың жасалуына ықпал ететін дискрециялық өкілеттіктердің және нормалардың ұсынымдары.*

1. Комитеттің Салықтық бақылау департаменті Қазақстан Республикасының тиісті мүдделі мемлекеттік органдарымен Әдістемелік ұсынымдар жобасының келісуін 2017 жылғы 1 қаңтарға дейін қамтамасыз етсін.

2. Комитеттің Мамандандырылған басқармасы «Салық және бюджетке төленетін басқа да міндетті төлемдер және кедендік реттеу туралы» (Салық-кеден кодексі) Қазақстан Республикасы Кодексінің жобасын әзірлеу бойынша Жұмыс тобымен бірлесіп көрсетілген Кодекс жобасының шеңберінде мониторингтеуге жататын ірі салық төлеушілер үшін электрондық аудитті (е-аудит) енгізу бойынша 2017 жылғы желтоқсанға дейінгі мерзімге тиісті түзетулердің енгізілуін қамтамасыз етсін.

3. Комитеттің Кедендік бақылау департаменті және Ақпараттық технологиялар басқармасы 2017-2018 жылдарға арналған посткедендік бақылау процесінің автоматтандыруын қамтамасыз ету бойынша мәселесін пысықтасын.

**Мемлекеттік кірістер комитетінің**

**жұмыс тобы**